مەسروور بارزانی

مەسروور بارزانی سیاسەتوانێکی کورد و سەرۆک وەزیرانی ھەرێمی کوردستانە.کابینەی نۆیەمی حکوومەتی ھەرێمی کوردستان متمانەی پەرلەمانی پێ بەخشرا ، کوردستان ٢٤، ١٠ی تەممووزی ٢٠١٩ ھێنراوە. ڕاوێژکاری ئەنجومەنی ئاسایشی ھەرێمی کوردستان و ئەندامی مەکتەبی سیاسیی پارتی دیموکراتی کوردستانە. ساڵی ٢٠١٩ بووەتە سەرۆکی ئەنجوومەنی وەزیرانی ھەرێمی کوردستان و بۆ پێکھێنانی کابینەی نۆیەمی حکومەت ڕاسپێردراوە و ڕۆژی ١٠ی تەممووزی ٢٠١٩ لە بەردەم پەرلەمانی کوردستان متمانەی پێ بەخشراوە و سوێندی یاسایی خوارد.

 ژیان 
 خوێندن 
سەرەڕای ئەوەی بەشێک لە تەمەنی منداڵی لە شاخ بەسەربرد، مەسروور بارزانی خوێندنی ئامادەیی لە ئێران تەواو دەکات. دواتر بۆ خوێندنی بەکالۆریۆس چووەتە بەریتانیا و لەوێ کۆرسی زمانی ئینگلیزی خوێندووە. پاشان لە ئەمریکا لەساڵانی ١٩٩٣بۆ ١٩٩٧، خوێندنی زانستە سیاسییەکانی لە زانکۆی ئەمریکا لە واشینتۆن دیسی تەواو کردووە. دواتر ماستەری خوێندووە لەسەر ئاشتی و چارەسەری ناکۆکییەکان.سەرۆک وەزیران مەسروور بارزانی، ماڵپەڕی حکوومەتی ھەرێمی کوردستان، لە ١١ی تەممووزی ٢٠١٩ ھێنراوە.

 ژیانی سیاسی 
لە تەمەنی ١٦ ساڵیدا بووەتە پێشمەرگە لە شۆڕشی گوڵان و لە شەڕی خواکورک بەشداربووە لە دژی ڕژێمی بەعس. دواتر بۆ خوێندن چووەتە ئێران، بەریتانیا و ئەمریکا تا لە ساڵی ١٩٨٨، گەڕاوەتەوە بۆ کوردستان و لە کۆنگرەی ١٢ی پارتی دیموکراتی کوردستان بە ئەندامی ناوەندی ھەڵبژێردراوە و دواتر لەناو حیزبەکە چەند پلەیەکی دیکەی پێدرا وەک ئەندامی مەکتەبی سیاسی، ھەروەھا کرا بە بەڕێوبەری دەزگای پاراستن. لە کۆنگرەی ١٣ی پارتی لە ساڵی ٢٠١٠، وەک ئەندامی سەرکردایەتی حیزبەکە پاڵێورا بەڵام وەک ئەندامی مەکتەبی سیاسیی دیاریکرا. لە ساڵی ٢٠١٢، لەلایەن مەسعوود بارزانی سەرۆکی ئەوکاتەی ھەرێمی کوردستان، مەسروور بارزانی وەک ڕاوێژکاری ئەنجومەنی ئاسایش لە ھەرێمی کوردستان دیاری دەکرێت. لە ١٠ی تەممووزی ٢٠١٩، وەک سەرۆکوەزیرانی حکوومەتی ھەرێمی کوردستان دەستبەکاربوو و تا ئێستاش لەو پلەدایە.

 چالاکییەکان 
لە ساڵی ٢٠٠٥، دەزگای خێرخوازیی بارزانی دادەمەزرێنێت کە ڕێخکراوێکی خێرخوازیی قازانج نەویستە. لە ساڵی ٢٠١٣، زانکۆی ئەمریکی لە دھۆک دەکاتەوە و سەرۆکی شانازیی زانکۆکەیە.

 سەرچاوەکان 

 بەستەرە دەرەکییەکان 



 حکوومەتی ھەرێمی کوردستان

پۆل:لەدایکبووانی ١٩٦٩
پۆل:زیندووان
پۆل:کوردەکانی باشووری کوردستان
پۆل:بنەماڵەی بارزانی
پۆل:سیاسەتوانانی کورد
پۆل:سیاسییەکانی پارتی دیموکراتی کوردستان
پۆل:حکوومەتی ھەرێمی کوردستان
پۆل:سیاسەتمەدارە عێراقییەکان